
DĖL LIETUVOS RESPUBLIKOS KONKURENCIJOS TARYBOS PIRMININKO ĮSAKYMO „DĖL COVID-19 LIGOS (KORONAVIRUSO INFEKCIJOS) VALDYMO PRIEMONIŲ ORGANIZUOJANT IR ATLIEKANT PATIKRINIMUS TVARKOS APRAŠO PATVIRTINIMO“ 


Konkurencijos taryba parengė ir teikia derinimui Letuvos Respublikos konkurencijos tarybos pirmininko įsakymo „Dėl COVID-19 ligos (koronaviruso infekcijos) valdymo priemonių organizuojant ir atliekant patikrinimus tvarkos aprašo patvirtinimo“ projektą (toliau – Projektas). 
Projektas parengtas atsižvelgiant į Lietuvos Respublikos konkurencijos įstatymo 25 straipsnio 1 dalies 1 punktą, Lietuvos Respublikos mažmeninės prekybos įmonių nesąžiningų veiksmų draudimo įstatymo 9 straipsnio 1 dalies 1 punktą, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 2.2.1  papunktį, Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. birželio 16 d. sprendimą Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“ ir siekiant sudaryti saugias darbo sąlygas ir užtikrinti prevencines priemones, skirtas Konkurencijos tarybos pareigūnų, valstybės tarnautojų ir darbuotojų, dirbančių pagal darbo sutartis, Konkurencijos tarybos įgaliotų atlikti patikrinimus, darbingumui ir sveikatai patikrinimo metu išsaugoti.
Prašome Jūsų įvertinti teikiamą Letuvos Respublikos konkurencijos tarybos pirmininko įsakymo „Dėl COVID-19 ligos (koronaviruso infekcijos) valdymo priemonių organizuojant ir atliekant patikrinimus tvarkos aprašo patvirtinimo“ projektą iki š. m. gegužės 11 d. imtinai.

PRIDEDAMA:
Lietuvos Respublikos konkurencijos tarybos pirmininko įsakymo „Dėl COVID-19 ligos (koronaviruso infekcijos) valdymo priemonių organizuojant ir atliekant patikrinimus tvarkos aprašo patvirtinimo“ projektas (5 lapai).


Pirmininko pavaduotoja 				            Dina Lurje

